Arutelu:Leida Laius

message: Kommentaariks sünnikoha täpsustamisele: Eesti Filmi Andmebaasi biograafia: "Leida Laius sündis 26. märtsil 1923 Kingissepa (endise Jamburgi) linna lähedal Horoševo külas." Venekeelse Wikipedia artikkel :ru:Большая Пустомержа mainib sellenimelist küla 1933. aastal asustatud punktina Pustomerža külanõukogus (По данным 1933 года, деревня Большая Пустомержа являлась административным центром Пустомержского сельсовета Кингисеппского района, в который входили 10 населённых пунктов: деревни Большая Пустомержа, Брюмбель, Выбеги, Корпово, Малая Пустомержа, Мануйлово, Онстопель, Проложки, Торма, Хорошево, общей численностью населения 1388 человека. Ülejäänu on sellest tuletatud. Ei ole kindel, kas linkisin õigele Venemaale (Vene SFNV vs. Vene NFSV). --91.129.110.52 26. märts 2020, kell 12:45 (EET)
thread_title: Sünnikohast

message: "Laius jäi pärast ema nõudmisel tehtud aborti viljatuks." Kas see ei kisu Kroonikaks siinkohal?--Astromaailm (arutelu) 24. märts 2023, kell 19:36 (EET)
replies: text: Ma tõesti ei tea, kas on mõtet niisuguseid asju välja jätta. Kuulsuste puhul räägitakse kõigest. Muide, Kroonika on minu meelest päris mõistlik ajakiri. Lugesin eelmise numbri läbi. Seal oli väga hea intervjuu Kristiina Ehinaga. Viimases numbris on intervjuu Siiri Sisaskiga. Mul ei ole see lõpuni loetud. Ta ei ole küll võib-olla sama hea, aga häbeneda ka midagi pole. --Andres (arutelu) 24. märts 2023, kell 19:56 (EET)
replies: text: :Kui see fakt on juba sees, siis tuleks selle ümber ehitada tasakaalus artikkel. Viidatud artiklis on selleks materjali küll.--Astromaailm (arutelu) 24. märts 2023, kell 20:05 (EET)
replies: text: :: Jaa, muidugi. --Andres (arutelu) 24. märts 2023, kell 20:33 (EET)
replies: text: ::: Tasakaalustamine on muidugi oluline, seda tuleb kindlasti teha. Kuid täpsustaksin, et minu arvates pole Vikipeedia kontekstis asi mitte selles, et "kuulsuste puhul räägitakse kõigest", vaid Leida Laiuse puhul tuleb teatud erandlikkusega mängu konkreetse režissööri suhestumine oma loominguga (enda tehtud filmide teemade ja tegelaskujudega). Kui on mainitud seda valusat seika tema enda elukäigust, annab see üsnagi olulist lisainfot, mida kõike võis Leida Laius osata oma kogemustest arvesse võtta paljude oma filmide nais- ja lapstegelaskujude loomisel ning lapsesaamise ja eluhoidmise teemadel (olgu "Ukuarus" või "Varastatud kohtumises" või "Naerata ometis"). Kuriuss (arutelu) 24. märts 2023, kell 20:53 (EET)
replies: text: :::: Siin saakski keegi asjatundlik vikipedist kirjutada, et seda fakti on Laiuse loomingu tõlgendamisel peetud väga oluliseks, aga et ajakirjanduses on ette heidetud ka abordikogemuse ja lastetuse ületõlgendamist.--Astromaailm (arutelu) 24. märts 2023, kell 21:48 (EET)

text: Kõik viimased täiendused on minu meelest liiga juhuslikku laadi. Viljatust on niisama muuseas imelik mainida, eriti kui muud materjali on eluloo juures nii vähe. Kui see välja tuua, siis mingis kontekstis (kas ehk allikate järgi mõjutas see tema loomingut vmt?). Ulfsaki ja Petersoni komplimendid sellisel kujul on väheütlevad. "Libahundi" tagasiside kohta tuleks lahti kirjutada, mis oli selles muserdavat (aga pigem siis juba filmi artiklis). Pikne 24. märts 2023, kell 22:17 (EET)
thread_title: Eluloost